De første årene måtte lytterne betale for å sende inn ønsker, og diktene ble utvalgt ved loddtrekning. I 1967 ble betalingen sløyfet, og deretter ble diktene utvalgt etter programfaglige vurderinger. Pengene som kom inn finansierte Ønskediktprisen, som ble utdelt årlig fra 1963, og som fortsatte etter at betalingen for ønsker opphørte. Den første lyrikeren som ble tildelt prisen var Aslaug Vaa.